મિકાને તેનાં માતાપિતા સાથે ખૂબ જ લગાવ હતો. તેની માતા ૧૯૯૭માં જ મૃત્યુ પામી હતી. તેના પિતા ખૂબ જ સાદા છે. મિકા તો શરૂઆતથી હમરમાં ફરતો હતો પરંતુ તેના પિતા સાઈકલ પર ફરે છે. તેમના પિતા પહેલાં ગુરુદ્વારામાં કિર્તન કરતાં. તેઓ આજે સંગીત શિખવાડે છે અને મહિને ૪૦૦૦ રૂપિયા કમાય છે. મિકાએ પોતાની એનજીઓ ડિવાઇન ટચ શરૂ કરી છે, કારણકે તેની માતા હંમેશાં કહેતાં કે બીજાને મદદ કરવી જોઈએ. દલેર મહેંદીએ દિલ્હીમાં ખરીદેલા ફાર્મ હાઉસમાં તેમના પિતા રહેતા હતા. જોકે આજે તો તે ફાર્મહાઉસમાંથી ગુરુદ્વારા બની ગયું છે. માતાના મૃત્યુ વખતે મિકા ખૂબ રોયો હતો. જોકે પિતાના મૃત્યુ વખતે તે મજબૂત હતો. મિકાના કહેવા પ્રમાણે, તેણે પિતાની બહુ સેવા કરી હતી અને તેમને રાજાની જેમ રાખ્યા હતા. મિકાએ હજુ લગ્ન કર્યાં નથી. તે ત્રણ વાર પ્રેમમાં પડ્યો છે, પરંતુ સફળતા મળી નથી. આગામી બેએક વર્ષમાં લગ્ન કરવાનો તેનો ઈરાદો છે. મિકાએ ‘બલવંતસિંહ ફેમસ હો ગયા’ ફિલ્મથી અભિનેતા બનવાનો નિષ્ફળ અખતરો પણ કરી જોયો છે.